aké stavebné práce sú potrebné pri rekonštrukcii rodinného domu?
pripravili sme pre vás aj zbežný prehľad stavebných úkonov: 1. nosné a obvodové konštrukcie (základy, komín, steny, stĺpy, piliere, strechy a stropy, otvory v konštrukciách), 2. rozvody a siete (kanalizácia, voda, elektroinštalácie, plyn, iné rozvody, napríklad telefón), 3. interiér (schodisko, zatepľovanie, omietky a obklady, podlahy, kúpeľňa, kuchyňa, dvere), 4. okolie domu (drobné stavby, spevnené plochy, zeleň).
je pravdou, že pri svojpomocnom prerábaní viete ušetriť. budete však musieť investovať omnoho viac času a disponovať skvelými organizačnými schopnosťami pri manažovaní jednotlivých majstrov. taktiež môžete neuváženým či neodborným konaním spôsobiť na stavbe problémy a komplikácie. stavebná firma vám spravidla ušetrí čas aj energiu, jej služby sú pohodlnejšie a spoľahlivejšie.
nech už sa rozhodnete akokoľvek, pri voľbe stavebnej firmy aj remeselníkov zvažujte referencie na internete alebo od známych. nepristupujte na spoluprácu bez zmluvy! mohlo by sa vám to vypomstiť zle odvedenou prácou, ktorú nebudete mať ako reklamovať.